اقوام متحدہ : اقوام متحدہ نا سیکرٹری جنرل انتونیوگوتریس پارینیکہ شام انا صدر بشارالاسد زمی جمب نا سوب آن زہمی بندغ آتے کمک نا فراوانی کن پین 2 بارڈر کراسنگ آتے ملنگ آ امنا کرینے۔ فرانسیسی خبررساں ادارہ نا رداٹ اوپارے کہ دا کراسنگ پوائنٹ آتے ملنگ آن انسانی ہمدردی نا بنداو آ کمک اسکان رسینگ، ویزانا منظوری تیٹی ترندی اتنگ و حب انا نیام اٹ سفر ءِ آسان کننگ تون اوار اوار شام اٹی پین کمک ءِ ترندی اٹ داخل مننگ نا موقع ملک۔ اوپارے کہ شامی صدر بشارالاسد ترکی آن قطب دیکی شام اسکان باب السلام و الراعی نا اِرا کراسنگ پوائنٹ آتے بنائی 3 تُو اکن ملنگ آ رضامندی ظاہر کرینے تانکہ انسانی کمک نا وکت آ ترسیل نا موکل تننگ مرے۔ اوپارے کہ زمی جمب آن مرک آتا کچ داسہ ہم ودنگ ءِ و جنگ زدہ شام اٹی زہمی بندغ و یخ آتا سخت حالیت آتون مون تروک زندہ بچوک آ بندغ آتا دمدستی کمک تون اوار اوار لکھ آ بندغ آتے خور، جان جوڑی، غذائیت، رکھ، پناہ گا، یخ آن بچفنگ و زند ءِ بچفوک آ ایلو گڑاتا فراوانی نا دمدستی گرج ءِ۔
(اے پی پی)
